Ballangen kirke

Ballangen kirke er en langkirke fra 1923 som ligger på Storhaugen i Ballangen sentrum, i Narvik kommune, Nordland fylke. Den er lokalisert ved syke- og aldershjemmet og barne- og ungdomsskolen. Adkomst til stedet er via E6 og Rv819.

Kirken ble vigslet 6. juni 1923 av biskop i Hålogaland, Johan Støren.

Kirkebygningen
Byggverket er i tre og har 280 plasser.

Ved kgl.res. 19. mai 1923 ble det tillatt å vigsle en kirkebygning oppført på gården Ballangen til bruk for oppsitterne på sørsida av Ofotfjorden i Evenes hovedsokn (gnr 32-72), og fra 1. januar 1924 gikk dette området over til et eget Ballangen sokn.

Interiøret
Altertavlen og inventaret er tegnet av Emanuel Vigeland. 

Vigelands sønn, Per Vigeland, var mester for glassmaleriet i koret, som er kirkens altertavle. 

Døpefonten er av marmor fra Hekkelstrand og laget av Helge Heimstad. 

Kirken ble i 1998 restaurert, og ble da tilbakeført til sin opprinnelige stil.

Litteratur

Eksterne lenker 
 
 

Kirker i Ofoten prosti
Kirker i Narvik
Kulturminner i Narvik
Norske kirker fra 1923
Trekirker
Ballangen